# Llista del Patrimoni de la Humanitat d'Amèrica

Llista dels béns culturals i naturals declarats Patrimoni de la Humanitat per la UNESCO al continent americà, organitzats per estats i territoris. Al començament de cada un dels béns s'indica l'any en què foren declarats Patrimoni de la Humanitat; si hi ha més d'una data vol dir que s'ha produït una rectificació (normalment una ampliació) dels béns llistats originàriament. Els marcats amb un asterisc (∗) també estan inclosos dins la llista del Patrimoni de la Humanitat en perill.

## Patrimoni transfronterer

* 1979, 1992 i 1994: Kluane / Wrangell – St. Elias / Glacier Bay / Tatshenshini-Alsek amb les reserves naturals de Kluane, Wrangell - Saint Elias, Badia de les Glaceres i Tatshenshini-Alsek (compartit entre el Canadà i els Estats Units).
* 1983 i 1984: Les missions jesuítiques guaranís (compartit entre l'Argentina: San Ignacio Miní, Santa Ana, Nuestra Señora de Loreto i Santa María la Mayor, totes a la província de Misiones, i el Brasil: ruïnes de São Miguel das Missões, a Rio Grande do Sul).
* 1983 i 1990: El Parque Internacional La Amistad, a la serralada de Talamanca (compartit entre Costa Rica i el Panamà).
* 1995: El Parc Internacional Waterton-Glacier (compartit entre el Canadà i els Estats Units).
* 2014: Els camins andins de Qhapaq Ñan (compartit entre l'Argentina, Bolívia, Colòmbia, l'Equador, el Perú i Xile).
* 2016: L'obra arquitectònica de Le Corbusier (compartit entre França, Alemanya, Argentina, Bèlgica, Índia, Japó i Suïssa).

## Patrimoni classificat per estats i territoris
### Antigua i Barbuda

* 2016: Les drassanes d'Antigua i els jaciments arqueològics relacionats.

### Antilles Neerlandeses

* 1997: La zona històrica de Willemstad, el centre urbà i el port.
    Vegeu també: Llista del Patrimoni de la Humanitat als Països Baixos

### Argentina

* 1981: El Parc Nacional Los Glaciares, que inclou, entre d'altres, la glacera Perito Moreno i el llac Viedma.
* 1983 i 1984: Les missions jesuítiques guaranís (compartit amb el Brasil; inclou les missions de San Ignacio Miní, Santa Ana, Nuestra Señora de Loreto i Santa María la Mayor, totes a la província de Misiones).
* 1984: Parc nacional d'Iguazú, que comprèn la part argentina de les cascades de l'Iguaçú.
* 1999: Les Pintures Rupestres de la Cova de les Mans i la vall del riu Pinturas, a la província de Santa Cruz.
* 1999: La península de Valdés.
* 2000: L'Illa jesuítica i les estàncies jesuítiques a Córdoba a la rodalia de la ciutat.
* 2000: Les reserves naturals d'Ischigualasto i Talampaya.
* 2003: La Quebrada de Humahuaca, a la província de Jujuy.
* 2014: Els camins andins de Qhapaq Ñan (compartit amb Bolívia, Colòmbia, l'Equador, el Perú i Xile).
* 2016: L'obra arquitectònica de Le Corbusier (compartit amb França, Alemanya, Argentina, Bèlgica, Índia, Japó, Suïssa).

### Belize

* 1996: El sistema de reserves de barrera d'esculls de Belize.

### Barbados

* 2011: Bridgetown i la seva guarnició

### Bermudes

* 2000: La ciutat històrica de Saint George's i les fortificacions associades
    Vegeu també: Llista del Patrimoni de la Humanitat al Regne Unit

### Bolívia

* 1987: La ciutat de Potosí.
* 1990: Missions jesuïtes de Chiquitos.
* 1991: La ciutat històrica de Sucre.
* 1998: Fort de Samaipata.
* 2000: Parc Nacional Noel Kempff Mercado.
* 2000: Tiwanaku, centre espiritual i polític de la cultura tiwanaku.
* 2014: Els camins andins de Qhapaq Ñan (compartit amb l'Argentina, Colòmbia, l'Equador, el Perú i Xile).

### Brasil

* 1980: La ciutat històrica d'Ouro Preto, a l'estat de Minas Gerais.
* 1982: El centre històric de la ciutat d'Olinda, a Pernambuco.
* 1983 i 1984: Missions jesuítiques guaranís (compartit amb l'Argentina; inclou les ruïnes de São Miguel das Missões, a Rio Grande do Sul).
* 1985: El centre històric de Salvador de Bahia.
* 1985: Santuari del Bom Jesus de Matosinhos de Congonhas, a Minas Gerais.
* 1986: Parque Nacional do Iguaçú, que comprèn la part brasilera de les cascades de l'Iguaçú, a l'estat de Paranà.
* 1987: Brasília.
* 1991: Parc Nacional de la Serra da Capivara.
* 1997: El Centre històric de São Luís.
* 1999: El Centre històric de la ciutat de Diamantina, a Minas Gerais.
* 1999: Reserves de Selva Atlàntica a la Costa do Descobrimento.
* 1999: Reserves de la Selva Atlàntica del Sud-est del Brasil.
* 2000: L'àrea de conservació del Pantanal
* 2000 i 2003: Parque Nacional do Jaú.
* 2001: Les àrees protegides del Cerrado, amb els parcs nacionals de la Chapada dos Veadeiros i de les Emas.
* 2001: El Centre històric de la ciutat de Goiás.
* 2001: Les illes atlàntiques brasileres, amb les reserves de Fernando de Noronha i de l'Atol de les Roques.
* 2010: La plaça de São Francisco, a la ciutat de São Cristóvão (Sergipe).
* 2012: Rio de Janeiro, paisatges carioques entre la muntanya i el mar.
* 2016: Conjunt modern de Pampulha, a Belo Horizonte.

### Canadà

* 1978: L'indret històric nacional de L'Anse aux Meadows, a l'illa de Terranova.
* 1978: Reserva del Parc Nacional de Nahanni, als Territoris del Nord-oest.
* 1979, 1992 i 1994: Les reserves naturals de Kluane, al Yukon, i de Tatshenshini-Alsek, a la Colúmbia Britànica (compartit amb les reserves naturals de Wrangell – Saint Elias i Glacier Bay, dels Estats Units).
* 1979: El Parc Provincial Dinosaur, a Alberta.
* 1981: El precipici dels bisons de Head-Smashed-In, a Alberta.
* 1981: El poblat de SGang Gwaii, o Anthony Island, a l'arxipèlag de Gwaii Haanas o illes de la Reina Carlota, a la Colúmbia Britànica.
* 1983: El Parc Nacional Wood Buffalo, a Alberta i els Territoris del Nord-oest.
* 1984 i 1990: Els parcs de les Muntanyes Rocoses canadenques.
* 1985: El districte històric de la ciutat antiga de Quebec.
* 1987: El parc nacional del Gros-Morne, a l'illa de Terranova.
* 1995: L'antiga vila colonial de Lunenburg, a Nova Escòcia.
* 1995: El Parc internacional de la pau Waterton-Glacier (compartit amb els Estats Units; la part canadenca correspon al Parc Nacional dels Llacs Waterton, a Alberta).
* 1999: El Parc Nacional de Miguasha, al Quebec.
* 2007: El canal Rideau, a Ontario.
* 2008: Els Penya-segats fossilífers de Joggins, a Nova Escòcia.
* 2012: El lloc històric nacional del Grand-Pré, a Nova Escòcia.
* 2013: L'estació balenera basca de Red Bay, a la costa de Labrador.
* 2016: Mistaken Point, a l'illa de Terranova.

### Colòmbia

* 1984: El port, les fortaleses i el conjunt monumental de Cartagena.
* 1994: Parc Nacional de Los Katíos.∗
* 1995: El centre històric de Santa Cruz de Mompox al departament de Bolívar.
* 1995: Parc arqueològic de San Agustín.
* 1995: El parc arqueològic nacional de Tierradentro.
* 2006: La reserva de flora i fauna de l'illa de Malpelo.
* 2011: El paisatge cultural cafeter de Colòmbia.
* 2014: Els camins andins de Qhapaq Ñan (compartit amb l'Argentina, Bolívia, l'Equador, el Perú i Xile).

### Costa Rica

* 1983 i 1990: El Parque Internacional La Amistad, a la serralada de Talamanca (compartit amb el Panamà).
* 1997 i 2002: El Parc Nacional de l'illa del Coco
* 1999 i 2004: Àrea de Conservació Guanacaste.
* 2014: Esferes de pedra de Costa Rica

### Cuba

* 1982: La ciutat vella de l'Havana i el seu sistema de fortificacions
* 1988: Trinidad i la vall de los Ingenios.
* 1997: El castell de San Pedro de la Roca, a Santiago de Cuba.
* 1999: Parc Nacional del Desembarco del Granma.
* 1999: La vall de Viñales.
* 2000: El paisatge arqueològic de les primeres plantacions de cafè del sud-est de Cuba.
* 2001: El Parc Nacional Alejandro de Humboldt
* 2005: El centre històric urbà de Cienfuegos.
* 2008: El centre històric de Camagüey.

### Dominica

* 1997: El Parc Nacional Morne Trois Pitons

### El Salvador

* 1993: El jaciment arqueològic de Joya de Cerén

### Equador

* 1978 i 2001: Illes Galápagos.
* 1978: La ciutat de Quito.
* 1983: Parc Nacional Sangay.
* 1999: El centre històric de Santa Ana de los Cuatro Ríos de Cuenca.
* 2014: Els camins andins de Qhapaq Ñan (compartit amb l'Argentina, Bolívia, Colòmbia, el Perú i Xile).

### Estats Units d'Amèrica

* 1978: El Parc Nacional de Mesa Verde, a Colorado.
* 1978: El Parc Nacional de Yellowstone, a Wyoming, Montana i Idaho.
* 1979: L'Independence Hall de Filadèlfia
* 1979, 1992 i 1994: Les reserves naturals de Wrangell - Saint Elias i Glacier Bay, a Alaska (compartit amb les reserves naturals de Kluane i Tatshenshini-Alsek, del Canadà).
* 1979: El Parc Nacional dels Everglades, a Florida.∗
* 1979: El Parc Nacional del Gran Canyó, a Arizona.
* 1980: El Parc Nacional i Estatal de Redwood, a Califòrnia.
* 1981: El Parc Nacional de Mammoth Cave, a Kentucky.
* 1981: El Parc Nacional Olímpic, a l'estat de Washington.
* 1982: L'indret històric estatal de Cahokia Mounds, a Illinois.
* 1983: La Fortaleza i el centre històric de San Juan, a Puerto Rico.
* 1983: El Parc Nacional de les Grans Muntanyes Fumejants, a Carolina del Nord i Tennessee.
* 1984: El Parc Nacional de Yosemite, a Califòrnia.
* 1984: L'estàtua de la Llibertat, al port de Nova York.
* 1987: La cultura Chaco de Nou Mèxic.
* 1987: Monticello i la Universitat de Virgínia a Charlottesville.
* 1987: El Parc Nacional dels Volcans de Hawaii.
* 1992: El poble dels indis Taos, de Nou Mèxic.
* 1995: El parc internacional de la pau Waterton-Glacier (compartit amb el Canadà; la part nord-americana correspon al parc nacional de Glacier, a Montana).
* 1995: El Parc Nacional de les Cavernes de Carlsbad, a Nou Mèxic.
* 2010: Papahānaumokuākea, a Hawaii.
* 2014: Lloc històric de Poverty Point, a Louisiana.
* 2015: Les missions de San Antonio, a Texas.

### Groenlàndia

* 2004: El fiord glaçat d'Ilulissat
    Vegeu també: Llista del Patrimoni de la Humanitat a Dinamarca

### Guatemala

* 1979: Antigua Guatemala.
* 1979: El Parc Nacional de Tikal
* 1979: El parc arqueològic i les ruïnes de Quiriguá

### Haití

* 1982: El Parc Nacional Històric, amb la ciutadella de La Ferrière i les ruïnes dels palaus de Sans-Souci i Ramiers.

### Hondures

* 1980: El jaciment maia de Copán.
* 1982: La Reserva de la Biosfera de Río Plátano

### Jamaica

* 2015: Les Blue Mountains i les John Crow Mountains.

### Mèxic

* 1987: El Centre Històric de la Ciutat de Mèxic i els jardins de Xochimilco.
** El centre històric d'Oaxaca de Juárez i la zona arqueològica de Monte Albán
** El centre històric de Puebla de Zaragoza
** La ciutat precolombina de Teotihuacan, a l'estat de Mèxic.
** La ciutat precolombina de la zona arqueològica de Palenque i el Parc Nacional de Palenque, a Chiapas.
** La reserva de la biosfera de Sian Ka'an, a Quintana Roo.
* 1988: La ciutat històrica de Guanajuato i les mines adjacents.
** La ciutat precolombina de Chichén Itzá al Yucatán.
* 1991: El centre històric de Morelia, capital de Michoacán
* 1992: El Tajín, ciutat precolombina de l'estat de Veracruz.
* 1993:
** Les pintures rupestres de la Sierra de San Francisco, a la Baixa Califòrnia.
** El centre històric de la ciutat de Zacatecas, a l'estat de Zacatecas.
** La reserva de balenes d'El Vizcaíno, a la Baixa Califòrnia Sud.
* 1994: Els primers monestirs del segle xvi sobre els vessants del Popocatépetl, a l'estat de Puebla.
* 1996:
** La ciutat precolombina d'Uxmal, al Yucatán.
** La zona de monuments històrics de Santiago de Querétaro
* 1997: L'Hospicio Cabañas, a Guadalajara (Jalisco).
* 1998:
** la zona arqueològica de Paquimé, a Casas Grandes (Chihuahua).
** la zona de monuments històrics de Tlacotalpan, a Veracruz.
* 1999:
** la ciutat històrica fortificada de Campeche
** La zona de monuments arqueològics de Xochicalco, a l'estat de Morelos.
* 2002: L'antiga ciutat maia de Calakmul, a Campeche.
* 2003: les missions franciscanes de la Sierra Gorda de Querétaro.
* 2004: La casa taller de Luis Barragán a la rodalia de la Ciutat de Mèxic.
* 2005: les illes i les àrees protegides del golf de Califòrnia.
* 2006: El paisatge d'agaves i els antics tallers de la indústria del tequila a Jalisco.
* 2007: el campus central de la Universitat Nacional Autònoma de Mèxic (UNAM), a la Ciutat de Mèxic.
* 2008:
** La ciutat protectora de San Miguel de Allende i el santuari de Jesús Nazareno d'Atotonilco, a Guanajuato.
** la Reserva de la biosfera de la Papallona Monarca, als estats de Michoacán i Mèxic
* 2010:
** Camino Real de Tierra Adentro.
** Les coves prehistòriques de Yagul i Mitla, a la vall central d'Oaxaca.
* 2013: la Reserva de la Biosfera del Pinacate i el Gran Desert d'Altar.
* 2015: Sistema hidràulic de l'aqüeducte del Padre Tembleque.
* 2016: les illes Revillagigedo.

### Nicaragua

* 2000: Les ruïnes de León Viejo.
* 2011: La catedral de León.

### Panamà

* 1980: Les fortificacions de la costa caribenya del Panamà, Portobelo i San Lorenzo.
* 1981: El parc Nacional del Darién
* 1983 i 1990: El Parque Internacional La Amistad, a la Serralada de Talamanca(compartit amb Costa Rica).
* 1997 i 2003: Les ruïnes de Panamá la Vieja i el centre històric de la Ciutat de Panamà.
* 2005: El Parc Nacional de l'illa de Coiba i la zona especial de protecció marina

### Paraguai

* 1993: Missions jesuítiques guaranís de Santísima Trinidad del Paraná i Jesús de Tavarangue.

### Perú

* 1983: El santuari històric de Machu Picchu
* 1983: La ciutat de Cusco
* 1985: Parc Nacional del Huascarán.
* 1985: El jaciment arqueològic de Chavín de Huántar
* 1986: La zona arqueològica de Chan Chan.∗
* 1987: El Parc Nacional del Manú
* 1988 i 1991: El Centre històric de Lima
* 1990 i 1992: El Parc Nacional del Río Abiseo
* 1994: Les línies de Nazca i de les Pampas de Jumana
* 2000: El centre històric de la ciutat d'Arequipa
* 2009: La ciutat sagrada de Caral-Supe.
* 2014: Els camins andins de Qhapaq Ñan (compartit amb l'Argentina, Bolívia, Colòmbia, l'Equador i Xile).

### Puerto Rico

* 1983: La Fortaleza i el Lloc Històric Nacional de San Juan.
    Vegeu també: Llista del Patrimoni de la Humanitat als Estats Units d'Amèrica

### República Dominicana

* 1990: La ciutat colonial de Santo Domingo

### Saint Kitts i Nevis

* 1999: Parc Nacional de la fortalesa de Brimstone Hill.

### Saint Lucia

* 2004: L'àrea de gestió ambiental dels Pitons

### Surinam

* 2000: Reserva natural del Surinam central.
* 2002: El centre històric de la ciutat de Paramaribo

### Uruguai

* 1995: El barri històric de la ciutat de Colonia del Sacramento.
* 2015: Paisatge cultural i industrial de Fray Bentos.

### Veneçuela

* 1993: Coro i el seu port.∗
* 1994: El Parc Nacional de Canaima, amb el Salto Angel.
* 2000: Ciutat Universitària de Caracas, de l'arquitecte Carlos Raúl Villanueva.

### Xile

* 1995: El Parc Nacional de Rapa Nui, a l'illa de Pasqua.
* 2000: Les esglésies de fusta de l'Arxipèlag de Chiloé.
* 2003: El barri històric de la ciutat portuària de Valparaíso
* 2005: Les mines de nitre de Humberstone i Santa Laura, al desert d'Atacama.∗
* 2006: La ciutat minera de Sewell
* 2014: Els camins andins de Qhapaq Ñan (compartit amb l'Argentina, Bolívia, Colòmbia, l'Equador i el Perú).

## Vegeu també

* Llista del Patrimoni de la Humanitat a l'Àfrica
* Llista del Patrimoni de la Humanitat a l'Àsia i Oceania
* Llista del Patrimoni de la Humanitat a Europa
* Llista del Patrimoni de la Humanitat als Països Catalans
* Llista del Patrimoni de la Humanitat en perill

## Enllaços externs

* Llista completa del Patrimoni de la Humanitat, de la UNESCO (anglès) (francès).